CSIT-2015 հոբելյանական գիտաժողովի նպատակն էր՝ նպաստել կոմպյուտերային գիտության և տեղեկատվական տեխնոլոգիաների ոլորտի մասնագետների գիտական գաղափարների փոխանակմանը, ներկայացնել և քննարկել հետազոտությունների արդյունքները։ CSIT-2015 հոբելյանական գիտաժողովի կարևորագույն հարցերից էր Հայաստանի Հանրապետությունում սուպերկոմպյուտերային ազգային կենտրոնի ստեղծման վերաբերյալ հարցերի քննարկումը և առաջարկների ներկայացում։ Այս թեմային էր նվիրված 2015 թվականի սեպտեմբերի 30-ին ՀՀ Գիտությունների ազգային ակադեմիայում անցկացված կլոր սեղանը, որին իրենց ակտիվ մասնակցությունը ցուցաբերեցին Փորձաքննությունների ազգային բյուրոյի տնօրեն պարոն Արտաշես Ջավադյանը, Ֆոտոտեխնիկական, դիմանկարային, տեսա- և աուդիոձայնագրառման փորձաքննությունների բաժնի պետ Սերգեյ Բադալովը և համակարգչատեխնիկական փորձաքննությունների բաժնի պետ Հայկ Հերթևցյանը։